
Kivonat
	A tanulmány alapvetően az Európai Unió energiaadó rendszeréről szól, vagyis hogyan szabályozzák ezt az adónemet az EU és a tagállamok szintjén. Ahhoz, hogy a szabályozás lényege átlátható legyen elengedhetetlen annak ismerete, hogy tulajdonképpen mi is az energiaadózás, hogyan fejlődött az elmúlt évtizedben. Alapvetően a munka elkészítése során arra fókuszáltam, hogyan sikerült a különféle érdekeknek végül egy megállapodás formájában, az energiaadó irányelv formájában az egyetértést megalkotni. Ez az irányelv jelenti a tagállamok közötti végső egyetértést az energiapolitika területén. Ezután kitérek arra, hogyan képes az EU szintjén az irányelv az energiaadót szabályozni. Majd az utolsó fejezetben bemutatom, hogyan fejti ki az irányelv a hatását a tagállami szabályozásra; ennek keretében a különféle adózási rendszereket mutatom be (röviden): Dániában, Németországban, az Egyesült Királyságban és Magyarországon. 
	Kulcsszavak: közös EU-s felépítés, környezetvédelmi szakpolitika, energiapolitika, környezetvédelmi adónemek, energiaadó, energiaadó rendszer, energiatermékek, adózási szintek, adóminimum értékek, vállalati és nem vállalati felhasználás, nemzeti adómértékek, hosszú átmeneti időszakok, adómentességek.
1. Bevezetés
	Az Európai Unióban a környezetvédelmi szakpolitika kiemelt szerepet élvez. A szennyező fizet alapelvre tekintettel az egyes országok mind inkább arra kezdtek törekedni, hogy az akkor érvényes előállítási és fogyasztási mintáikat, mint külső költségeiket internalizálják. Az energiaadók az energiapolitika gazdasági eszközei. A környezetvédelmi politikai keretein belül drasztikusan megnőtt a gazdasági eszközök használata az utóbbi egy évtizedben. [footnoteRef:2] Az 1990-es évektől kezdve jelentősen elterjedt tendenciát kezdtek jelenti Európában. A skandináv országok voltak az elsők, ahol először megjelent a politika. Pár éven belül azonban a többi európai ország is átvette ezeknek az eszközöknek az alkalmazását.	A 2. fejezet az EU-n belüli környezetvédelmi adónemekkel foglalkozik. A következő, harmadik fejezet központi témája az energiaadózás kialakulása és fejlődéstörténete, hogyan volt képes ilyen erőteljesen fejlődni a kérdéskör. A fejezeten belül kitérek továbbá arra is, hogy a végső megállapodást jelentő Irányelv az energiatermékek és a villamos energia vonatkozásában miért is kiemelten fontos. Végül pedig a 4. fejezet bemutat az energiaadó rendszerek közül párat Európából.  [2: 1 OECD (2001): Környezetvédelmi adónemek az OECD országokban: kérdések és stratégiák, Párizs OECD.] 

2. Az európai környezetvédelmi adók	

	A környezetvédelmi adók egyes környezetvédelmi célok elérése érdekében történő alkalmazása Pigou, Baumol és Oates[footnoteRef:3] tudósokhoz vezethetőek vissza. Pigou volt az első 1932-ben, aki kifejlesztette a környezetvédelmi adózás indokát, majd 1971-ben Baumol és Oates[footnoteRef:4] elemezte azt, hogyan képesek a környezetvédelmi adók költséghatékony megvalósítani a környezetvédelmi előírásokat. A magyarázataik és indokaik azonban kicsit különbözhetnek egymástól, de azonban mindhárman egyetértettek abban, hogy szükség van egy egységes adómértékre a szennyezők és az energiatermékek vonatkozásában egyaránt, így a határköltségek kiegyenlítése által az összköltségek minimalizálhatóak lennének.[footnoteRef:5] A környezetvédelmi adók továbbá kiemelkedően alkalmasak arra, hogy végrehajtsák a szennyező fizet elve (PPP) által támasztott követelményeket, amely az elővigyázatosság elvén kívül az európai környezetvédelmi politika megalapozásának részét jelenti.[footnoteRef:6] A PPP indoka a környezeti költségek – externáliák – internalizálsa, amelyek a környezetszennyezéssel keletkeznek. [footnoteRef:7]	
	Az Európai Unión rendszerében 3 féle[footnoteRef:8] energiaadót különböztethetünk meg. Ezek: (1) energiaadók, (2) közlekedési adók, (3) környezetszennyezési adók. A szabályozás jelenleg is hatályban van. A szabályozás jellegét tekintve keretjellegű, amely tulajdonképpen azt jelenti, hogy  az EU szintjén határozzák meg a szabályozás legfőbb alapelveit, majd a tagállamoknak elsődleges kötelezettsége az implementáció, majd a részletszabályozás kidolgozása. 	
	A környezetszennyezési adók körébe sorolható a becsült és mért levegő- és vízszennyezés, a szilárd hulladék és a zajszennyezés kezelése. Nagyon fontos azt látni, hogy nem tartoznak ide a CO2 adók, hiszen ez az adónem az energiaadók részterületét képezi.	
	A közlekedési adók (beleértve a regisztrációs és a forgalmi adót is) a gépjárművekhez kapcsolhatóak, különösen azok használatához és tulajdonlásukhoz. Az egyéb közlekedési eszközök (mint például a repülők) és közlekedési szolgáltatások (mint például a charter járatok és a menetrend szerinti járatok adója) szintén ide sorolhatóak, amennyiben összhangban állnak a környezetvédelmi adók általánosságban vett fogalmával. A közlekedési adók egyszeri adók lehetnek, amennyiben azok a jármű eladásához, vagy importjához kapcsolhatóak, mint az éves úthasználati adó. Ezeket az adókat egyszer kell egy évben megfizetni. 	
	Könnyen beláthatjuk azt, hogy ebben a rendszerben az energiaadóknak van kiemelten fontos szerepük.  Ezt alátámasztja az a hosszú idő is, amelyet a közös szabályozás kidolgozásával töltöttek el, a számos tárgyalás arról, hogy végre közös nevezőre jöhessenek a tagállamok.  A környezetvédelmi adók közel 75% fizeti meg az energiaszektor, így ez az egyik oka annak, hogy miért tekinthetjük az energiaadót a környezetvédelmi politika és az adórendszer egyik legfontosabb eszközének.  Az energiaadók közé sorolható az energiatermékek használata után fizetendő adók egészen a közlekedési termékektől az állandó használatú termékekig. A közlekedési célzatú termékek között a legfontosabb energiatermékek a benzin és a dízel. Az állandó használatú energiatermékek pedig a gázolaj, földgáz, szén és a villamos energia.  A CO2 adókat inkább sorolhatjuk be, mint a szennyezési adók csoportjába.  [3:  Lásd továbbá ARTHUR PIGOU, JÓLÉTI GAZDASÁGTAN c. munkáját 113-14. oldal (1932. Macmillan 4. kiadás) Lásd továbbá a 236. oldalt (adósapkák és nyersanyagok kérdéskörét a szén esetében is)]  [4:  Lásd: William J. Baumol és Wallace E. Oates, Az előírások és árak alkalmazása a környezetvédelmi érdekében (1971.)]  [5:  Lásd a piacalapú eszközök az európai környezetvédelmi politikában, 20. jegyzet, 45. p. ]  [6:  Lásd továbbá az Európai Közösséget Létrehozó Szerződés egységes szerkezetbe foglalt változatát, 2006. december 29, 2006 O.J. (C 321) 174]  [7:  Stefan SPECK: a szén és a széleskörű energiaadók szerkezete az európai országokban (2011.) lásd a 37. oldalon.]  [8:  http://ec.europa.eu/taxation_customs/taxation/gen_info/info_docs/tax_inventory/faq_3947_en.htm#9 (letöltve: 2012. február 6.)] 


3. Az Európai Unió energiaadó rendszerének kialakulása és fejlődéstörténete

	Az energiaadók Európában nem tekinthetőek új keletűnek.  Az európai országok csaknem 90 éve alkalmazzák ezeket a pénzügyi eszközöket. Például Dánia és Svédország a közlekedési üzemanyagokra, mint a benzinre 1917-ben, illetőleg 1924-ben vetett ki adókat.[footnoteRef:9]  Később Svédország intézményesítette az adónemet már a nem közlekedési célzatú energiatermékekre, így az ásványi olajokra és a színre 1957-től kezdve.[footnoteRef:10] Kezdetben az energiaadók bevezetésnek indoka inkább pénzügyi volt, mint környezetvédelmi.[footnoteRef:11] Az adókra úgy tekintettek, mint az adókból származó állami bevételek gyarapításának eszközeire, valamint az olaj import irányításainak az eszközeire.[footnoteRef:12] 	
	Azonban az 1980-as években kezdődött meg a változás az energiaadó használatával kapcsolatban, amikor az európai kormányok a benzin adókat környezetvédelmi célkitűzések megvalósítása érdekében alkalmazták.[footnoteRef:13]  A benzinadók az ólommentes benzin használatot részesítették előnyben, így lehetőség nyílt az adó visszaigénylésére is, hiszen, aki ilyen benzint használ, az kevésbé károsítja magát a környezetet is.[footnoteRef:14] 	
	A következő évtizedben egyre szélesebb körben terjedtek el az energia-és szénadók, hiszen alkalmasak voltak egyrészt a környezetvédelmi szempontok érvényre juttatására, és az állami bevételeket is növelték. Az élenjáró országok, mint Dánia és Svédország a már meglévő energiaadó rendszereik felülvizsgálatait kezdték meg az 1990-es évek elején, és bevezették a CO2 adót arra válaszul, hogy az éghajlatváltozás körüli figyelem egyre csak fokozódott. [footnoteRef:15] Később a németek, a hollandok és az angolok is követték az északiak példáját és az energiaadókat az éghajlatváltozás elleni politika jegyében alkalmazni kezdték. 	
	Az első energiaadó, amely tulajdonképpen energia-és szénadó volt, 1992-ben lépett hatályba. [footnoteRef:16]Ez volt az első olyan jelentés, amely az egész EU területét érintette. Miközben a tagállamok azon dolgoztak, hogy elfogadják az adózás alapelveként a klímaváltozás elleni harcot, aközben az egyes tárgyalások sosem végződtek egy nagy horderejű egyezséggel.[footnoteRef:17] Az Európai Bizottság által előterjesztett végleges, módosított változatát a javaslatnak számos tagállam elutasította 1994-ben.[footnoteRef:18] Kicsivel később a Bizottság újabb próbát tett azzal, hogy 1997-ben benyújtották az energiatermékek adójára vonatkozó javaslatot.[footnoteRef:19] Ezt a javaslatot később, röviden csak Monti javaslatként is emlegették, hiszen akkoriban az adóügyi biztos Prof. Marion Monti volt. A Monti-javaslat közel sem volt annyira ambiciózus, mint az 1992-es energia-és szénadó javaslat, de továbbra is számos tagállam merev ellenállásával találta szemben magát, különösen a spanyol ellenállással.[footnoteRef:20]	
	A javaslat első módosítását a német elnökség alatt végezték 1999-ben. A módosított változat hosszabb átmeneti időszakokat, és nagyobb rugalmasságot biztosított a tagállamok számára, de még ennek ellenére is csak kevés előrehaladás történt.  A kérdést ezután viszonylag hosszú időre félretették egészen addig, amíg újra elő nem vették 2001-ben a svéd elnökség alatt, hiszen a svéd elnökség kiemelt szerepet tulajdonított a környezetvédelmi témájú kérdéseknek, így az energiaadónak is.  Ismételten megvétózták az egyezséget, szintén a spanyolok annak ellenére, hogy a kérdést már csak a liberalizált energiapiac köré összpontosították, amelyet Spanyolország támogatott, hiszen erre a liberalizációs irányelvre hivatkozva akarták rávenni a franciákat arra, hogy nyissák meg az energiapiacaikat a spanyolok részére.[footnoteRef:21] A svédek elindított folyamatot a belga elnökség idején is folytatták 2001 második félévében.  Később 2002 első félévében a spanyolok következtek a soros elnökség betöltésében. Annak ellenére, hogy elvetették a Monti javaslatot, mégis a spanyol elnökség idején figyelemre méltó előrelépés történt, amelynek az eredménye: új adóminimum értékek és egy javaslat, amelyet a Barcelonai Csúcson elő is adtak. Így az év végére Koppenhágában sikerült megegyezni. Ennek a pálfordulásnak 3 oka volt:[footnoteRef:22] az első ok pénzügyi, hiszen az energiatermékek spanyol adómértékei már időközben növekedtek. A második ok az volt, hogy a javasolt adóminimum értékek már oly annyira alacsonyak voltak, hogy az 1992-es fogyasztói árindex értékei magasabbak voltak. És végül a harmadik indok az volt, hogy a spanyolok a Monti javaslatot akarták felhasználni arra, hogy a franciák megnyissák előttük az energiapiacaikat és az átvételi hálózataikat, amelynek értelemszerűen az észak spanyol régiók lettek a nagy győztesei. 	
	A megkezdett munkát a dánok folytatták annak érdekében, hogy végre egy olyan végleges javaslat születhessen, amellyel mindegyik tagállam egyetért. Nagyon fontos volt, hogy a dán elnökség alatt megszülethessen az egyezség, részben azért, mert a soron következő görög, olasz és ír elnökségek ennek a kérdéskörnek nem szenteltek figyelmet, részben pedig a rohamosan közeledő nagy bővülés miatt is. A bővülés kérdése azért volt problematikus gondoljunk csak bele, hiszen ha 15 tagállam között a végső egyezség megkötése rémálomba illő, akkor mi történt volna, ha 25 állam között kell kialakítani egy egységes álláspontot, könnyen beláthatjuk, hogy ennek az esélye közel nulla. 	
	2003-ban fogadta el a Miniszterek Tanács az Energiaadó Irányelvet, amely egy hosszú tárgyalásokkal és egyeztetésekkel tarkított folyamat végét, és egyben a tagállamok és az Európai Tanács közötti egyezséget is jelentette. [footnoteRef:23] A javaslat keretei között 2003. március 20-án született meg az energiaadó irányelv, amely 10 évre határozza meg az energiatermékek adóminimum értékeit.[footnoteRef:24] A közös energiaadó rendszer kialakításának lassú folyamatát az EU egyik döntéshozó mechanizmusa is megakasztotta: ez pedig az adózási kérdésekben a döntéshozatalhoz egyhangúság szükséges.[footnoteRef:25] Az adózás tekintetében elegendő egy tagállam is ahhoz, hogy a döntéshozatalt akadályozza. A nehézség megoldása érdekében 2001-ben terjesztettek elő egy javaslatot, amely eltörölte az adózási kérdésekben az egyhangúság követelményét és egy új fogalmat a minősített többség fogalmát vezette be a megerősített együttműködés mechanizmusában.[footnoteRef:26] Az Amszterdami Szerződésben jelent meg a korábbi felülvizsgált szabálynak az új, megváltozatott rendszere, amelyet később a Nizzai Szerződés fejlesztett tovább és 2003. február 1-én lépett hatályba.[footnoteRef:27] 2005-ben az Európai Kibocsátási Kereskedelmi Rendszer (EU ETS) bevezetésével az EU-n és a tagállamokon belül is elveszítette jelentőségét az energia-és szénadó.[footnoteRef:28] Az EU ETS az éghajlatváltozás elleni küzdelem mérföldkövét jelenti az Európai Unióban, hiszen a tagállamoknak ez segítségül szolgál a Kyotói kötelezettség betartására. A program kiterjed az energiaigényes létesítményekre, beleértve a tüzelőberendezéseket, az olajfinomítókat, a kokszoló kemencéket, a vas- és acélipari üzemeket, a cementet, üveget és egyéb nyersanyagokat előállító gyárakat. [footnoteRef:29] Ezek a létesítmény az EU teljes CO2 kibocsátásának közel 50%-át teszik ki, bocsátják ki tevékenységeik során, és ezekre az energiaadó Irányelvben megfogalmazottak vonatkoznak. [footnoteRef:30] Az EU ETS rendszer kiépítése és végrehajtása a jelenleg is erősen emelkedő olajárak mellett felveti az energiaadó szintek jövőbeli emelésének a kérdését, ad absurdum azóta, mióta a fogyasztók és az előállítók a magasabb energiaárakkal találkoznak. 2008 tavaszán és nyarán számos európai országban ez odavezetett, hogy az energiaadó mértékét csökkentették.[footnoteRef:31] Maga a változás folyamata azóta sem állt meg. 	
 [9:  Lásd: Stefan SPECK és az északi pénzügyminiszterek tanácsának munkáját a: Az északi és balti országokban 2001-2005 között alkalmazott gazdasági eszközökről (2006.). A munka elérhető a http://www.norden.org/pub/miljo/ekonomi/sk/TN2006525.pdf]  [10:  Lásd az előbbi munka 192. oldalán. ]  [11:  Lásd SPECK 2. jegyzetének a 66-67. oldalait. (a pénzügyi helyzet ismertetéséről)]  [12:  Lásd a fent említett jegyzetet. ]  [13:  Lásd az Európai Környezetvédelmi Ügynökség 2005. jelentését a környezetvédelmi adókról és díjakról. 8/2005 (2005) (Stefan Speck, Ian Skinner, Dominic Hogg, és Patrick Brink készítették a jelentést)]  [14:  Lásd a fent említett hivatkozást arról, hogyan részesítik előnyben az ólommentes benzint az ólmozott benzinnel szemben. ]  [15:  Lásd SPECK et al. (2006): Nordic Council of Ministers, The use of economic instruments in Nordic and Baltic environmental policy 2001-2005, elérhető: http://www.norden.org/pub/miljo/ekonomi/sk/TN2006525.pdf 62. oldalon. ]  [16:  COM (92) 226 végleges (1992. június 30.)]  [17:  Jacob KLOK: az EU szén-és energiaadójáról szóló tárgyalások. Politikai gazdaságtani akadályok és hajtóerők. A helyi kormányzati tanulmányok intézménye. AKF Forlaget, Dánia, 2002 februárja 17. oldal]  [18:  Jacob KLOK: az Európai Unió energiaadózása. Múltbéli tárgyalások és jövőbeli perspektívák (Instituto de Estudios Fiscales) Workind document 21/05, 2005.)]  [19:  Az Európai Közösségek Bizottsága, Az energiatermékek adózási keretének szerkezeti átalakítása. COM (97)30 végleges (1997. december 3.)]  [20:  Henrik HASSELKNIPPE és Atle Christer CHRISTIANSEN (2003.): Energiaadózási jelentés: jelenlegi helyzet – hajtóerők és korlátok – jövőbeli kilátások. lásd 6. oldal.]  [21:  96/92/EK irányelv, az Európai Parlament és a Tanács közös irányelve a villamos energiapiac közös szabályairól. (1996. december 19.)]  [22:  HASSELKNIPPE és CHRISTIANSEN (2003.)  Op. cit.7. oldal]  [23:  Id. 14. Lásd általánosságok tekintetében a 2003/96 irányelvet. 2003 O.J. (L 283) (EC)]  [24:  HASSELKNIPPE és CHRISTIANSEN (2003.): Op. cit. 7. oldal]  [25:  Stefan SPECK (2011.) Op. cit. 34. p. ]  [26:  Lásd Európai Környezetvédelmi Ügynökség, Az európai környezetvédelmi szakpolitika piaci alapú eszközei, 69, No. 8. (2005) http://reports.eea.europa.eu/technical_report_2005_8/en/EEA_technical_report_8_2005.pdf]  [27:  Piaci alapú eszközök az európai környezetvédelem szakpolitika területén, 20. jegyzet, Környezetvédelmi adók és díjak, 6. jegyzet]  [28:  Lásd általánosságban a Tanács irányelvet: 2003/87, 2003. O.J. (L 275) (EC), http://gmu.de/files/pdfs/allgemein/application/emissionshandel011030.pdf]  [29:  Id. 42. p. ]  [30:  Larry PARKER: Éghajlatváltozás: Az Európai Kibocsátási Kereskedelem Rendszer (EU ETS) http://fpc.state.gov/documents/organization/70317.pdf]  [31:  Európai Bizottság, Olaj Közlemény, No. 1414 (2008. július 1.) http://ec.europa.eu/energy/oil/bulletin/2008/without_taxes/2008_06_30.pdf] 

3.1. Az irányelvek	

	Az Európai Unióban két irányelv szabályozza az energiaadót. Az első irányelv[footnoteRef:32] jelenti a tagállamok energiaadó rendszereinek az alapját.  A második irányelvet[footnoteRef:33] 2004-ben fogadták el. 	
	Az irányelv tovább bővítette az Uniós keretszabályozást, amely korábban csak az ásványolajokra vonatkozott az már ettől jóval többre kiterjed, mint például: a földgázra, a szénre és a villamos energiára. Az adórendszer széles alapokon nyugszik, az adóalapját pedig a termékből nyerhető energiamennyiség jelenti. E mellett az ásványolajok adómértékét emelte, míg a többi energiatermék vonatkozásában új minimális mértékeket vezetett be. Ezek az értékeket az adott energiatermék üzleti és nem üzleti felhasználása között eltérnek, hiszen az üzleti felhasználás kapcsán az adómérték alacsonyabb, mint az nem üzletinél. Minden tagállam kötelezettségvállalása részeként vállalta azt, hogy az Irányelvben foglaltakat nemzeti szintre ülteti át, törvényt alkot és egyéb jogszabályokat a megszabott implementálási határidőben. 
	Az irányelv preambuluma 34 szakaszt tartalmaz. Itt található továbbá az is, hogy az EU a környezetvédelmet annyira fontosnak találja, hogy külön szakpolitikát kell létrehozni ennek a területének az ápolása érdekében, valamint a már meglévő szakpolitikákat is a környezetvédelmi szempontokkal kell összhangba hozni. Ugyanakkor fontosnak tartja azt is, hogy a tagállamok különféle energiaadó rendszerei közötti különbségeket megszüntesse, így egységesítse az energiaadózást, hiszen ha ez nem történik meg a piac működése, a verseny tisztasága, és a gazdasági szereplők jogi biztonsága kerül veszélybe.  A bevezetés az utolsó szakaszai egyikében tartalmazza, hogy természetesen lehetőség van hosszú átültetési időszakok megállapítására, és a piacok függvényeként különféle mentességek/kedvezmények biztosítására, így a tagállamok ebből a szempontból különbözni fognak. 	
	Az energiaadó tárgyai a különféle energiatermékek, így: a földgáz, a szén, a villamos energia, az üzemanyag, a fűtőanyagok. Az irányelv egy speciális nómenklatúra szerint határozza meg az egyes termékeket.[footnoteRef:34] [32:  2003/96/EK Tanácsi irányelv az energiatermékek és a villamos energia adózási keretének újraszabályozásáról]  [33:  2004/74/EK irányelv, amely tulajdonképpen a 2003-as irányelv módosítása. ]  [34:  Bizottsági Szabályozás (EK) No. 2031/2001, 2001. augusztus 6.] 


4. Az egyes energiaadó rendszerek	

	Habár az irányelvben meghatározták a különféle adóminimum szinteket és az adórendszer szerkezetét mégis a tagállamokban végrehajtott energiaadó-rendszerek eltérnek egymástól, különösen a különféle iparra kivetett energia-és szénadók miatt. A különbözőségek okai sokrétűek, de alapvetően az eltérés oka a nemzeti kormányok által a nemzeti ipar védelme érdekében bevezetett különféle adószintek. [footnoteRef:35] [35:  Lásd Paul EKINS és Stefan SPECK: A környezetvédelmi politikai hatása a versenyképességre: teória és valóság, a nemzetközi versenyképességben és a környezetvédelmi szakpolitikákban] 


4.1. Dánia	

	Svédország mellett Dánia a másik élenjárója az energiaadózásnak.  A dán energia-szénadó rendszer 3 önálló adónemet foglal magába: (1) energiaadó, (2) a CO2 adó és (3) a kénadót. Az energiaadó, amelynek a mértéke az üzemanyag/fűtőanyag energiatartalma függvényében változik a szerves üzemanyagokra, az olajtermékekre és a szénre kivetett adót jelent. A földgáz jelenti a kivételt, hiszen itt az energiatartalmát nem veszik figyelembe. A szén-dioxid adót 1992-ben vezették be 13 euró/ tonna CO2 értéken. 2005-ben ezt az értéket enyhén 12 euróra csökkentették. Ez a csökkentés tulajdonképpen energiaadó emelésnek felelt meg, hiszen így a teljes adóteher változatlan maradt.	
	A kénadót 1996-ban vezették be először minden olyan szerves üzemanyagra, amelyben a kéntartalom a 0,05% (súlyban kifejezve) meghaladta. A bevezetése óta változatlan az adó mértéke, amely az energiatermékekben 2,7 euró/ kén kilógrammja, vagy pedig a kén-dioxid (SO2) kibocsátás mértékében határozzák meg, amely 1,3 euró/ SO2 kilógrammja. Az tulajdonképpen arra szolgál, hogy a kevesebb kéntartalmú energiafogyasztást és az SO2 kibocsátás megszüntetését szolgáló technológiák alkalmazását ösztönözze. 	
	Különböző adózási rendszer vonatkozik a villamos energia-fogyasztáshoz, amely két alkotóelemből áll:[footnoteRef:36] (1) energiaadó és (2) szén-dioxidadó. 1977-óta vettették ki a villamosenergia-fogyasztásra az energiaadót tekintet nélkül arra, hogy hol és hogyan állították elő a villamos energiát. Az 1996-os adóreformtól kezdve létezik az az energia-és szénadó rendszer, amely kiemeli az egységes szerkezet alól az ipart. Jelenleg is életben van az a rendelkezés, amely értelmében az ipar területe jogosult a teljes energiaadó-visszatérítésre az előállítás folyamatában felhasznált energiamennyiség után. 1998-óta azonban az ipari szektornak is meg kell fizetni a teljes energiaadót a helyiségfűtésre felhasznált energiamennyiség után. A reform az ipari szektor különleges előírásának kidolgozásához vezetett. Innentől kezdve az ipari szektor a különféle felhasználás szerint fizeti a CO2 adót. A teljes CO2 adót megfizetik a helyiségfűtés esetén, miközben a nehéz- és könnyűipari folyamatok között különbséget tesznek azért, hogy igazságosan és hatékonyan osszák el az adóterheket. A vállalatoknak azonban lehetősége van az adóterhek jövőben történő csökkentésére abban az esetben, ha a kormánnyal önkéntes megállapodásokat kötnek. 	
 [36:  Stefan SPECK (2011): Op. cit. 46. p. ] 


4.2. Németország	

	1950-óta létezik Németországban az energiaadó-rendszer, így az irányelv által előírtak nem minősülnek forradalminak a németeknél, hiszen ettől az időponttól kezdve megadóztatják az ásványolaj fogyasztást, különösen a közlekedésben használt üzemanyagokét. Az energiaadók skálája 1989-ben bővült, amikor bevezették a földgázadót. Azonban a földgáz egészen 2007-ig nem volt az energiaadózás tárgya az Európai Unió szintjén. Ez a villamos energiaadózás 1995-ben történt eltörlése miatt alakult így, hiszen a német szénipar erőteljesen támogatott. Ez az adó értékarányos adónem volt, a mértéke eltérően alakult a háztartások és az ipari szektor között. 	
	Az ETR[footnoteRef:37] rendszer bevezetése miatt a német energiaadó rendszer, jelentős változásokon ment keresztül 1999 és 2003 között. [footnoteRef:38] Mivel ennek a „rendszerváltásnak” köszönhetően jelentős különbségek alakultak ki az 1999 előtti és az utáni időszak között, így a német energiaadó bemutatása kapcsán ezt a két időszakot külön kell szemlélni. E szerint a közlekedési használt ásványi olaj fokozatosan 154 euró/ 1000 liter árra nőt, amely növekedés a benzin esetében 31%-os,  a dízel esetében 48% növekedést jelentett.[footnoteRef:39] A könnyű fűtőolajok adója a fent említett időszakban 50%-kal nőtt és a földgáz adója pedig a kétszeresére emelkedett. A nehéz fűtőolajok adója először 2000-ben, utána pedig 2003-ban ismét emelkedett. Érdekes azt kiemelni, hogy Németországban a villamos energia előállításra használt nehéz fűtőolajok adókötelesek, míg Dánia esetében minden olyan energiatermék, amelyet villamos energia előállításra használnak fel, adómentességet élvez. Ráadásul 1999-ben új energiaadót vezettek be, amellyel az éves intézkedések számát 5-re növelték. 	
	Az energiaadó rendszerében a változások között ki kell emelni, hogy bizonyos energiatermékekre eltérő szabályozást vezettek be, mint a közlekedési üzemanyagokra. Ez a szabályozás vonatkozik a feldolgozóipari, mezőgazdasági, erdészeti és halászati vállalatokra. Ezekbe a szektorokba sorolható vállalatok „40%-os adókedvezményt kapnak a villamos energia, a fűtőolaj és a földgáz adójából; … az általános adómérték 60%-át.”[footnoteRef:40] A teljes adómértéket évente kell megfizetni egészen addig, amíg az adóteher át nem lépi az 512,4 eurós összeghatárt.	
 [37:  Energy Tax Reforms: energiaadó reformok, amely egy európai adóreform stratégia.]  [38:  Lásd a Tagállamok energiaadójáról szóló 29. jegyzetet. 41. p. ]  [39:   Lásd a Tagállamok energiaadójáról szóló 29. jegyzetet 41. p. ]  [40:  Stefan SPECK (2011.): Op. cit. 49. p. ] 

4.3. Az Egyesült Királyság	

	A skandináv országokban hatályos rendszerhez képest az angol energiaadó-rendszer jóval egyszerűbb. Az angol rendszer adóbevételei nagymértékben az üzemanyagokra kivetett energiaadó bevételekre támaszkodnak. A skandináv országokkal ellentétben az Egyesült Királyságban nem találhatunk egységes adórendszert az energiatermékek szerint differenciáltan, mint például a villamos energia, a szén és a földgáz. 	
	Az angol kormányzat 1990-ben egységes adót vezetett be minden fogyasztó vonatkozásában: ez volt a Fosszilis Üzemanyag Adó (FFL, amelynek a mértékét a vásárolt energiamennyiség határozta meg.) Értékarányos adóként dolgozták ki, hasonlóan, mint a német villamos energia adót az 1990-es évek elején. Kezdetben az FFL-ből származó adóbevételek nagy részét az atomenergia támogatására használták fel és csak igen kis részét a megújuló energiák támogatására.[footnoteRef:41]  2001 áprilisában vezette be az angol kormányzat, mint új gazdasági eszközt az Éghajlat Változási Adót (CCL). Ez az adónem csakis a háztartásokon kívüli energiahasználatra – kereskedelmi és ipari felhasználás – és a mentesített háztartási használatra vonatkozott. 2001-óta a PB-gáz fogyasztás az azóta létező energiaadó-rendszernek és a CCL-nek is tárgya. A CCL-ből származó adóbevételeket jelenleg egy adózásváltoztatási programra használják fel, az ETR-re.	
 [41:  Lásd a Tagállamok energiaadójáról szóló Working Paper: Overview of Environmental Tax Reforms in EU Member States, in Competitiveness Effects of Environmental Tax Reforms (2007.) elérhető: http://www2.dmu.dk/COMETR/COMETR_Final_Report.pdf 49. p. ] 

4.4. Magyarország	

	A magyar energiaadózási rendszer teljes összhangban van az EU szintjén meglévő rendszerrel. Ezen adónemek között különbséget tehetünk. Magyarországon 3 fajta környezetvédelmi adót különböztethetünk meg: (1) energiaadó, (2) környezetvédelmi termékdíj, (3) környezetterhelési díj (beleértve a levegőterhelést, a vízterhelést és a földterhelést).	
	Amikor csatlakoztunk az Európai Unióhoz az energiaadóról szóló irányelv már a közösségi vívmányok részét képezte. Ez tulajdonképpen azt jelenti, hogy amikor a csatlakozási szerződés aláírtuk az Unió jogforrásait, így az irányelvet magunkra nézve kötelezőnek ismertük el. A magyar kormányzat jogforrási szinten 2003-ban alkotott egy törvényt, amely az adóról szól, ez a 2003. évi LXXXVIII. törvényünk. A törvény teljesen összhangban van a 2003-as Uniós irányelvvel. Ugyanazokat a kifejezéseket, adóminimum értékeket, mentességeket alkalmazza. Először is az energiaadózás tárgyai az energiatermékek voltak az irányelvben: a villamos energia és a földgáz. A szén szintén tárgyát képezi az adózási tehernek, de Magyarország kezdetben mentességet kapott, amely 2009. január 1-én járt le, így összességében megállapítható, hogy itthon 3 termék tartozik az energiaadó tárgyi hatálya alá: a szén, a villamos energia, és a földgáz. Az irányelv ezen kívül az üzemanyagot említi még, mint energiaterméket, amely adózás tárgya lehet, de itthon az egy másik adó, nevezetesen a jövedéki adó hatálya alá tartozik, amely szintén a fogyasztását és az előállítását adóztatja meg. Ez az adónem tartozik az energiaadó-rendszerébe. Ennek egyike oka, hogy az már a 2003-as irányelv előtt is létező adónemet jelent. 



5. Következetések	

	Annak ellenére, hogy az energiaadó-rendszerét az Unió szintjén meghatározták, mégis milyen különbözőek a tagállamok ezen a területen. Így azt mondhatjuk, hogy ahány tagállam (27 darab) tulajdonképpen annyi féle adórendszert is különböztethetünk meg egyszerre. 	
	Fontos kiemelni azt is, hogy a rendszer kialakulásában mindvégig más és más hajtóerők munkálkodtak, amelyek meghatározták a rendszer fejlődését és a végső kimenetét az európai energiaadó-rendszernek. Az elmúlt egy évtizedben ezek az erők minden időben más és más szerepet töltöttek be. Például a 1990-es évek elején az, hogy bevezessék a szénadót nagyon fontosnak látszott, de ahogy az EU kibővülésének lehetősége felmerült az került az előtérbe. 5 ilyen fontos erőt nevezhetünk meg: (1) a belső piac szerepe és szabályozása, (2) az energiapiac liberalizációja és deregulációja, (3) energiabiztonság, (4) környezetvédelmi szakpolitika és (4) egyéb szakpolitikák, mint a bővülés kérdésköre 2004-ben és 2007-ben. Ahogy fentebb már említettem az energiaszektor és az energia-intenzív szektorok az EU ETS hatálya alá tartoznak. Ez ellentétben áll a 2003-as energia irányelv hatályával, mivel ez nem terjed ki minden energiatermék mindkét szektorban történő elfogyasztására. Az energiaadó irányelv nem vonatkozik a bizonyos célokra felhasznált energiatermékekre, kivéve a motorolajat, vagy a fűtőolajat. Így például az irányelv hatálya nem terjed ki a kémiai redukciós, az elektrolitikus, a kohászati, vagy az ásványtani eljárásban felhasznált energiatermékekre. Mindazonáltal létezik kettős szabályozás, hiszen önmagában az energiatermékek elfogyasztása egyaránt lehet a tárgya a szén-és energiaadónak, vagy pedig az EU ETS rendszerének is. Ez pedig azt eredményezi, hogy a vállalatok olyan megoldásokat választanak, mint az üzemanyagok teljes adómentessége, azaz nulla adómérték, amely az EU ETS rendszerének hatálya alá tartozik. 














Irodalomjegyzék:

Andrew FIELD (2002): UK Environmental Tax Policy and Climate Change Levy.  HM Treasury, UK. Brussels 2002.
Arthur PIGOU (1932.): The economics of welfare
Bernd MEYER (2002.):  The Effects of Environmental   Fiscal Reform in Germany:   A Simulation Study. Brussels
C. VROJLIK (2002):  Climate Change and Power.  Economic instruments for European electricity.
COM 2001/0245 (COD). Proposal for a Directive of the European Parliament and of the Council establishing a scheme for greenhouse gas emission allowance trading within the Community   and amending   council   Directive   96/61/EC.   Commission   of the European Communities, Brussels, 2001 Council of the European Union (2002): Energy taxation – Progress report June 2002database.http://www.oecd.org/EN/document/0,,EN-document-8-nodirectorate-no-1-30168,00.html
EEA (2000): Environmental taxes: recent developments in tools for integration.
EEB (2001 and 2002): The European Environmental Bureau Campaign of Environmental  
EEB (2002): Making prices work for the environment. Environmental Fiscal Reform in electricity.
Henrik HASSELKNIPPE and Atle Christer CHRISTIANSEN (2003.): Energy Taxation in Europe: Current Status – Drivers and Barriers – Future Prospects.
Helbo HANSEN, Jens HOLGER: Green Tax Reform in Denmark.
IEA (2002).Electricity information 2002 (2001 data). Institute of Local Government Studies, AKF Forlaget, Denmark.
International Energy Agency 2002. Energy Prices and Taxes, 2nd Quarter 2001. 
Jacob KLOK (2002.): Negotiating EU CO2/energy taxation. Political economic driving forces and barriers. Institute of Local Government Studies, AKF Forlaget, Denmark. 2002. February
Jacob KLOK: Energy Taxation in the European Union. Past Negotiations and Future Perspective 10–11(Instituto de Estudios Fiscales, Working Document No. 21/05, 2005)
Larry PARKER: Climate Change: The European Union’s Emissions Trading System (EUETS),(Congressional Research Service, Wash. D.C.), July 31,
OECD (2001): Environmentally Related Taxes in OECD Countries. Issues and Strategies.
OECD (2002): Conference on Environmental Fiscal Reform. Proceedings. Berlin, 27 June
OECD 2002: Towards International Emissions Trading: Design implications for linkages. OECD, Paris, 2002.
OECD and the European Commission (2001 and updates): Environmentally related taxes Paris: OECD.
Paul EKINS & Stefan SPECK (1998.): The Impacts of Environmental Policy on Competitiveness: Theory and Evidence 
Stefan SPECK (2006.): The use of economic instruments in Nordic and Baltic Environmental Policy 2001-2005 
Stefan SPECK (2011.): The design of carbon and broad-based energy taxes in European Countries
Sylvian CHEVASSUS (2001.):  Emissions Trading (ET). Environmental Taxation Reform (ETR) 
Tim JENKINS (2002.): Update on Environmental Fiscal Reform in the UK: National report to EEB’s EFR Campaign, Jan-June 
William J. BAUMOL & Wallace E. OATES: The Use of Standards and Prices for Protection of the Environment, 73 SWEDEDEN
Xavier DELACHE (2002.): Eco-taxes and competitiveness issues: lessons learned from the carbon-energy tax project in France in 1998-2000. OECD Conference on Environmental Fiscal Reform, Berlin, 27 June 2002.

1

